TSE นำร่องโซลาร์ลอยน้ำ 8MW ซีโอดีวันนี้ ปักธงรับรู้รายได้ไตรมาส 2/64
TSE นำร่องโครงการโซลาร์ลอยน้ำ 8 เมกะวัตต์ โดยเริ่มจ่ายไฟฟ้าเข้าระบบเชิงพาณิชย์ (COD) วันนี้ (25 พ.ค.64 ) ดำเนินการภายใต้อายุสัญญาซื้อขายไฟฟ้ากับลูกค้าระยะเวลา 25 ปี สามารถรับรู้รายได้ในไตรมาส 2/64 ตามกำหนด
TSE นำร่องโครงการโซลาร์ลอยน้ำ 8 เมกะวัตต์ โดยเริ่มจ่ายไฟฟ้าเข้าระบบเชิงพาณิชย์ (COD) วันนี้ (25 พ.ค.64 ) ดำเนินการภายใต้อายุสัญญาซื้อขายไฟฟ้ากับลูกค้าระยะเวลา 25 ปี สามารถรับรู้รายได้ในไตรมาส 2/64 ตามกำหนด
25 พ.ค. 2564

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE เปิดเผยว่า บริษัท สยาม ธารา โฟลทติ้ง จำกัด ซึ่งเป็นบริษัทย่อย และเป็นผู้ดำเนินโครงการโซลาร์ลอยน้ำ “สยาม ธารา โฟลทติ้ง” (STF) ได้เริ่มจ่ายไฟฟ้าเข้าระบบเชิงพาณิชย์ (COD) เป็นที่เรียบร้อยแล้วเมื่อวันที่ 25 พฤษภาคม 2564 ส่งผลให้บริษัทฯ สามารถรับรู้รายได้ในไตรมาส 2/2564 ตามกำหนด
โดยโครงการ โซลาร์ลอยน้ำ STF เป็นโครงการนำร่องภาคเอกชนแห่งแรกของบริษัทฯ ซึ่งขนาดกำลังผลิตติดตั้งและเสนอขาย 8 เมกะวัตต์ โดยตั้งอยู่ในเขตอุตสาหกรรมกบินทร์บุรี จังหวัดปราจีนบุรี และดำเนินการภายใต้อายุสัญญาซื้อขายไฟฟ้ากับลูกค้าระยะเวลา 25 ปี (Private PPA) มีพื้นที่ดำเนินการของโครงการทั้งหมดประมาณ 69 ไร่ มูลค่าการลงทุนกว่า 200 ล้านบาท
ทั้งนี้ บริษัทฯ มีแผนที่จะขยายธุรกิจเพื่อขายไฟให้กับลูกค้าภาคเอกชนอย่างต่อเนื่อง เพื่อขยายพอร์ตการลงทุนของบริษัทฯ ให้เติบโตอย่างมั่นคง